02011D0163 — DA — 11.08.2022 — 021.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS AFGØRELSE af 16. marts 2011 om godkendelse af tredjelandes planer forelagt i henhold til artikel 29 i Rådets direktiv 96/23/EF (meddelt under nummer K(2011) 1630) (EØS-relevant tekst) (2011/163/EU) (EUT L 070 af 17.3.2011, s. 40)

Ændret ved:





Berigtiget ved:









▼B

KOMMISSIONENS AFGØRELSE

af 16. marts 2011

om godkendelse af tredjelandes planer forelagt i henhold til artikel 29 i Rådets direktiv 96/23/EF

(meddelt under nummer K(2011) 1630)

(EØS-relevant tekst)

(2011/163/EU)







Artikel 1

De planer, der er foreskrevet i artikel 29 i direktiv 96/23/EF, og som er forelagt Kommissionen af de tredjelande, der er opført i bilaget, godkendes for så vidt angår de dyr og animalske produkter til konsum, der er markeret i bilaget med et »X«.

Artikel 2

▼M19

1. Med undtagelse af råvarer, der anvendes i fremstillingen af naturtarme, skal tredjelande, der med henblik på eksport til Unionen anvender råvarer importeret fra andre tredjelande godkendt til fremstilling af fødevarer af animalsk oprindelse i overensstemmelse med denne afgørelse eller fra medlemsstater, og som ikke er i stand til at forelægge en overvågningsplan for restkoncentrationer, som opfylder kravene i artikel 7 i direktiv 96/23/EF for sådanne råvarer, supplere deres plan med følgende erklæring: »Den kompetente myndighed i (tredjeland) sikrer, at animalske produkter til konsum, der eksporteres til Den Europæiske Union, navnlig produkter fremstillet af råvarer importeret til (tredjeland), udelukkende kommer fra virksomheder, der er opført på listen i overensstemmelse med artikel 5 i Kommissionens delegerede forordning (EU) 2019/625 ( 1 ), og som har etableret procedurer, der sikrer, at råvarer af animalsk oprindelse anvendt i sådanne fødevarer udelukkende har oprindelse i EU-medlemsstater eller tredjelande, der for så vidt angår den pågældende råvare er opført i bilaget til Kommissionens afgørelse 2011/163/EU uden en fodnote om restriktioner som omhandlet i artikel 2, stk. 2, i nævnte afgørelse.«

I forbindelse med fremstillingen af naturtarme, der er bestemt til eksport til Unionen, kan tredjelande anvende råvarer importeret fra andre tredjelande, der er godkendt til indførsel til Unionen af fersk kød, eller visse kødprodukter og behandlede maver, blærer og tarme i henhold til gennemførelsesforordning (EU) 2021/404 og (EU) 2021/405.

Tredjelandet, der har til hensigt at eksportere naturtarme til Unionen skal opføres i gennemførelsesforordning (EU) 2021/404 og (EU) 2021/405 vedrørende naturtarme samt i bilaget til afgørelse 2011/163/EU (vedrørende naturtarme). Desuden skal virksomheder, hvorfra naturtarme skal eksporteres til Unionen, være opført på lister i henhold til artikel 5 i delegeret forordning (EU) 2019/625.

▼B

2. Oplysningerne i bilaget vedrørende et tredjeland, der eksporterer animalske produkter til konsum, som udelukkende er fremstillet af råvarer af animalsk oprindelse fremstillet i EU-medlemsstater eller i tredjelande, som har forelagt en plan, jf. artikel 29 i direktiv 96/23/EF, suppleres med følgende fodnote om restriktioner: »Tredjelande, der udelukkende anvender råvarer fra andre tredjelande, der er godkendt med henblik på import til Unionen af sådanne råvarer, eller fra medlemsstater, jf. artikel 2.«

▼M22

Artikel 2a

Tredjelande, der ikke har forelagt en overvågningsplan for restkoncentrationer for dyr og animalske produkter, men som efter anmodning fra et tredjeland har til hensigt at eksportere animalske produkter til Unionen ved anvendelse af animalske råvarer med oprindelse i en medlemsstat eller et tredjeland, som har fremlagt en overvågningsplan for restkoncentrationer i overensstemmelse med artikel 29 i direktiv 96/23/EF, markeres i tabellen i bilaget til denne afgørelse med symbolet »Δ« for at indikere trekantshandel.

Artikel 2b

Tredjelande, der ikke har forelagt en overvågningsplan for restkoncentrationer i kvæg, får, geder, svin, dyr af hestefamilien eller fjerkræ, men som efter anmodning fra et tredjeland har til hensigt at eksportere sammensatte produkter til Unionen under anvendelse af forarbejdede animalske produkter af disse arter med oprindelse i en medlemsstat eller et godkendt tredjeland, markeres i tabellen i bilaget med et »O« i kolonnen udelukkende for de relevante dyrearter.

Artikel 2c

Efter anmodning fra et tredjeland markeres tredjelande, der i tabellen i bilaget er markeret med et »X« i en af kategorierne akvakulturprodukter, mælk eller æg, i tabellen med et »O« for den resterende del af disse kategorier.

Artikel 2d

Alle tredjelande, som i bilag VIII til gennemførelsesforordning (EU) 2021/405 er opført på listen for levende, kølede, frosne eller forarbejdede toskallede bløddyr, pighuder, sækdyr og havsnegle, markeres i tabellen i bilaget til denne afgørelse med et »M« som angivelse af bløddyr (»molluscs«).

Artikel 2e

Alle tredjelande, som producerer sammensatte produkter af forarbejdede produkter fremstillet af bløddyr, for så vidt som de forarbejdede toskallede bløddyr har oprindelse enten i medlemsstater eller i tredjelande, der er opført i bilag VIII til gennemførelsesforordning (EU) 2021/405, markeres i tabellen i bilaget til denne afgørelse med et »P« i kolonnen »Akvakultur« som angivelse af forarbejdede produkter fremstillet af bløddyr (»processed products derived from molluscs«).

▼B

Artikel 3

1. I en overgangsperiode indtil den 30. april 2011 accepterer medlemsstaterne sendinger af kaniner og opdrættet vildt fra Uruguay og sendinger af produkter af dyr af hestefamilien fra Ukraine, forudsat at importøren kan dokumentere, at der er udstedt certifikater for de pågældende sendinger, og de er afsendt fra Uruguay eller Ukraine inden den 15. marts 2011 i overensstemmelse med beslutning 2004/432/EF.

2. I en overgangsperiode indtil den 25. marts 2011 accepterer medlemsstaterne sendinger af dyr af hestefamilien til slagtning fra Den Tidligere Jugoslaviske Republik, Rusland eller Ukraine, forudsat at importøren af de pågældende dyr kan dokumentere, at der er udstedt certifikater for dem, og de er afsendt fra Den Tidligere Jugoslaviske Republik, Rusland eller Ukraine inden den 15. marts 2011 i overensstemmelse med beslutning 2004/432/EF.

Artikel 4

Beslutning 2004/432/EF ophæves.

Artikel 5

Denne afgørelse er rettet til medlemsstaterne.

Den anvendes fra den 15. marts 2011.

▼M22









BILAG